
R O M Â N I A

JUDEŢUL VRANCEA

CONSILIUL LOCAL AL

MUNICIPIULUI FOCŞANI

H O T Ă R Â R E

        Pentru, modificarea  si completarea Statutului SC ENET SA Focsani,  

                    aprobat  prin  Hotararea Consiliului Local al Municipiului Focsani 

                    nr. 77/1995, cu modificările şi completările ulterioare     

             Consiliul local al municipiului Focsani, judetul Vrancea, întrunit în şedinţă ordinară,

           - analizând proiectul de hotărâre iniţiat de Primarul Municipiului Focşani, raportul comun al Directiei resurse umane şi coordonare unităţi subordonate, Direcţiei economice şi Serviciului juridic, contencios, administrarea domeniului public şi privat  înregistrat la nr.  43299/19.09.2013, prin care se propune modificarea  si completarea Statutului          SC ENET SA Focşani,  aprobat  prin  Hotararea Consiliului Local al Municipiului Focsani nr. 77/1995, cu modificările şi completările ulterioare şi avizul favorabil al Comisiei de buget şi administraţie publică;
          - văzând adresa S.C. ENET S.A. Focşani înregistrată la Primăria Municipiului Focşani la nr. 43299/26.08.2013 şi Hotărârea nr. 10/22.08.2013 a Adunării Generale a Acţionarilor a S.C. ENET S.A. Focşani;

          - în conformitate cu prevederile Legii nr.31/1990 privind societăţile comerciale, republicată, cu modificările şi completarile ulterioare si Ordinul nr. 337/2007 privind actualizarea Clasificarii activitatilor din economia nationala – CAEN al Institutului National de Statistica, cu modificările şi completările ulterioare ;

- în baza art. 36 alin. 3) lit. c) şi  alin. 6) lit. a)  pct.14  şi în temeiul art. 45 alin. (1) din Legea nr. 215/2001 privind administratia publica locala, republicata in 2007, cu modificările şi completările ulterioare;

H O T Ă R Ă Ş T E:

           Art. I.  Modificarea şi completarea Anexei nr.1 reprezentând Statutul SC ENET SA Focsani,  aprobat  prin  Hotararea Consiliului local al municipiului Focsani nr. 77/1995, cu modificările şi completările ulterioare,  dupa cum urmeaza:

1.  Art.5 Obiectul de activitate al societăţii se completează cu activitatea 6820 -închirierea şi subînchirierea bunurilor imobiliare proprii sau în leasing.

2. Se abroga lit.d din art.12. (alege dintre Administratori preşedintele Consiliului de Administraţie;)

3. Se modifică alin.3 şi alin.9 ale art.17¹ dupa cum urmează :

- alin.3 va avea următorul cuprins: „Consiliul de Administraţie alege din rândul administratorilor un preşedinte, pe o perioadă ce nu poate depăşi mandatul său de administrator. „

- alin.9. va avea următorul cuprins: „Dezbaterile Consiliului de Administraţie au loc, conform ordinii de zi stabilite de preşedinte cu cel puţin 5 zile înainte si comunicat de indata de secretarul CA. Acestea se consemnează în procesul verbal al şedinţei, care se scrie într-un registru sigilat şi parafat de preşedintele Consiliului de Administraţie, procesul verbal se semnează de persoana care a prezidat şedinţa, de secretarul care l-a întocmit şi de către membrii C.A. prezenţi.”
4. Se modifică ultimul alineat al art.17¹ după cum urmează :

„Membrii Consiliului de Administraţie vor fi remuneraţi lunar, cu o indemnizaţie stabilită conform legislaţiei in vigoare. „

5. Se modifica lit.b), c) şi d) ale art.18 după cum urmează :

-  b) angajează şi concediază personalul societăţii şi stabileşte drepturile şi obligaţiile acestuia, la propunerea directorului general;

          - c) stabileşte îndatoririle şi responsabilităţile personalului societăţii pe compartimente, la propunerea directorului general al societăţii, aprobă Regulamentul de organizare şi funcţionare şi Regulamentul intern, la propunerea directorului general;

           -   d)   înfiinţează comitetul de audit,  comitetul de nominalizare si remunerare si alte comitete pe care le considera necesare raportandu-se la legislatia în vigoare;

6. Se modifica alin. 1 si 2 ale art.18¹ după cum urmează :

- Directorul General va fi numit de către Consiliul de Administraţie, conform prevederilor legale şi este răspunzător de administrarea operativă, curentă a societăţii in limita legislatiei in vigoare.


- Responsabilităţile Directorului General vor fi stabilite prin Contractul de mandat sau alt tip de contract prevăzut de legislaţia în vigoare la momentul numirii.

7. Se modifica art.21, acesta având următorul conţinut :

Personalul de conducere al societăţii este desemnat de Consiliul de Administraţie, la propunerea directorului general .

Restul personalului este angajat de către Directorul general al societăţii, cu aprobarea Consiliului de Administraţie.


Grila de salarizare pentru personalul angajat al societăţii se stabileşte în funcţie de studii şi de încadrarea pe post conform nomenclatorului de funcţii, cu respectarea limitei minime de salarizare prevăzută de legislaţia în vigoare, la propunerea directorului general si cu aprobarea Consiliului de Administraţie.


Directorul general al societăţii va primi o indemnizaţie lunară, stabilită prin Contractul de mandat sau alt tip de contract prevăzut de legislaţia in vigoare conform art. 18¹ alin.2 din prezentul act constitutiv.

În afară de salariile lunare si beneficiile stabilite prin contractul colectiv de munca la nivel de societate, salariaţii societăţii pot beneficia şi de alte recompense materiale, propuse de directorul general şi aprobate de către Consiliul de Administraţie, conform normelor legale în vigoare, în funcţie de rezultatele economice ale societăţii şi de aportul respectivilor salariaţi la realizările acestora.


Pentru beneficiile obţinute din alte acţiuni (litigii, administrarea patrimoniului etc.), Consiliul de Administraţie va propune împuternicitului mandatat al Consiliului Local al municipiului Focşani modul de premiere al salariaţilor societăţii care au realizat nemijlocit beneficiul respectiv.


Drepturile şi obligaţiile fiecărui angajat al societăţii sunt stabilite prin fişa postului şi prin deciziile directorului general al societăţii.

8. La art. 23 si 24 se modifica sintagma “bilanţ contabil” şi „contul de profit si pierdere” cu „situaţii financiare anuale/raportari anuale”.

9.  Capitolul lX – Dispozitii finale va avea următorul conţinut :

„Prevederile prezentului Act Constitutiv se completează cu dispoziţiile legale referitoare la societăţile comerciale şi cu alte prevederi legislative care se aplică societăţilor comerciale cu capital de stat”.
Art.  II. Se împuterniceşte domnul Seciu Romeo, mandatar al Consiliului Local al Municipiului Focşani la SC ENET SA Focşani, cetăţean român, născut la data de 24.09.1953 în com. Moviliţa, jud. Vrancea, domiciliat în sat Petreşti, com. Vânători, jud. Vrancea, posesor al CI seria VN nr. 383882, eliberat de SPCLEP Focşani la data de 18.06.2010, să semneze în numele şi pentru Municipiul Focşani modificările Actului constitutiv al SC ENET SA Focşani, aprobate în art. I, şi să îndeplinească procedurile prevăzute de lege la Oficiul Registrului Comerţului Vrancea.

Art.  III.  Prezenta hotărâre va fi comunicată de către Direcţia administraţie publică locală, compartimentelor, birourilor, serviciilor şi Primarului municipiului Focşani, care va asigura executarea acesteia prin Direcţia administraţie publică locală, Direcţia resurse umane şi coordonare unităţi subordonate, Direcţia economică, Serviciul juridic-contencios, administrarea domeniului public şi privat şi SC ENET SA Focşani.

PREŞEDINTE DE SEDINŢĂ,

     Alecsandrescu  Dorian                                               Contrasemnează,

                                                                   SECRETARUL MUNICIPIULUI FOCŞANI
                                                                                     Corhană Eduard Marian   
Municipiul Focşani, 26 septembrie 2013

